钦定古今图书集成/明伦汇编/闺媛典/第075卷 > 金显名妻章氏〈王氏附〉
## 钦定古今图书集成/明伦汇编/闺媛典/第075卷 > 金显名妻章氏〈王氏附〉

按《畿辅通志》：金显名妻章氏，顺天府人，兵部主事金
铉母。当贼薄都城，铉举酒奉母，且涕且饮，曰：“‘儿承父
母训，身当殉国，但不能尽孝于母，儿虽死，目不瞑也’。
章曰：‘吾儿为臣死，忠孝孰大于是？我自有死所，令汝
目瞑’。”比城陷，铉公服别母趋朝，章亟投井死，铉侧室
王氏亦死焉。